als_Latn dik_Latn sag_Latn
Në mjediset e Muzeut Kombëtar në Tiranë është nderuar heroi Luan Hajradinaj, në 20 vjetorin e rënies së tij.
Hajradianj është vrarë me 6 prill 1997 në Pashtrig të Hasit në kufi mes Kosovës dhe Shqipërisë, dhe është një ndër luftëtarët më të shquar të Ushtrisë Çlirimtare të Kosovës.
Në këtë përvjetorë mori pjesë edhe kryetari i Bashkisë së Tiranës Erion Veliaj si dhe familjarë të Hajradinajt e personalitete të shquara.
Veliaj u shpreh se Luan Haradinaj është personifikim i qindra të djemve dhe vajzave të cilët dhanë jetën në emër të lirisë së atdheut. “Luani jetonte në Tiranën e lirë të fillim viteve ‘90, por ai kuptoi dhe na bën ne sot të kuptojmë që liria individuale nuk është e plotë nëse edhe të tjerët nuk janë të lirë.
Nuk kishte kuptim për Luanin të jetonte i lirë në Tiranë kur Kosova ishte në robërinë më të egër fashiste të njohur në këto treva. Për atë ishte e pakuptimtë nëse atë liri fizike nuk e vinte në dispozicion të lirisë kolektive e politike për vendin e tij të dashur Kosovën.
Padrejtësia diku, është padrejtësi kudo, prandaj Luani dhe shumë shokë e shoqe të atyre viteve të Shqipërisë së re, ndërtuan ëndrrën jo vetëm të një Shqipërie të lirë, por të shqiptarëve të lirë, kudo ku ata ishin brenda apo jashtë kufijve politike”, tha Veliaj./dritare.net
als_Latn als_Latn als_Latn als_Latn als_Latn als_Latn